**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 09 /04/2025**

**Αριθ. Πρωτ.6829**

**ΑΠΟΣΠΑΣΜΑ**

# Από το πρακτικό της αριθμ. 15ης /2025 Τακτικής Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 131**

**Εισήγηση στο Δημοτικό Συμβούλιο επί μελέτης περιβαλλοντικών επιπτώσεων του έργου με τίτλο : «Ίδρυση πλωτής μονάδας εκτροφής Θαλάσσιων Μεσογειακών Ιχθύων σε θαλάσσια έκταση 20 στρεμμάτων, η οποία παραχωρείται με τη διαδικασία της μοριοδότησης, στη θέση «Όρμος Μεγάλη Αγιά» Κορινθιακού Κόλπου, Δήμου Λεβαδέων, Περιφερειακής Ενότητας Βοιωτίας, Περιφέρειας Στερεάς Ελλάδας, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.»**

Στη Λιβαδειά σήμερα 8η Απριλίου 2025 ημέρα Τρίτη και ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 6490/04-04-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1. Μίχας Δημήτριος

2.Τουμαράς Βασίλειος(προσήλθε στο 1ο Θ.Η.Δ.) Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Ταγκαλέγκας Ιωάννης (παρών στο 4ο & 5ο Θ.Η.Δ.)

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών την με αριθ.πρωτ. 6429/03-04-2025 έγγραφη εισήγηση Δ/νσης Περιβάλλοντος Καθαριότητας & Πρασίνου του Δήμου Λεβαδέων την οποία αναφέρονται:

*Σας ενημερώνουμε ότι η Μελέτη Περιβαλλοντικών Επιπτώσεων (ΜΠΕ) του έργου με τίτλο «Ίδρυση πλωτής μονάδας εκτροφής Θαλάσσιων Μεσογειακών Ιχθύων σε θαλάσσια έκταση 20 στρεμμάτων, η οποία παραχωρείται με τη διαδικασία της μοριοδότησης, στη θέση «Όρμος Μεγάλη Αγιά» Κορινθιακού Κόλπου, Δήμου Λεβαδέων, Περιφερειακής Ενότητας Βοιωτίας, Περιφέρειας Στερεάς Ελλάδας, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.», αναρτήθηκε σε ηλεκτρονική μορφή στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)

*Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του τίτλου κοινοποιήθηκε στον Δ. Λεβαδέων με το υπ’ αριθμ. πρωτ. 58704/14.03.2025 της Επιτροπής Περιβάλλοντος & Ανάπτυξης Στερεάς Ελλάδας.*

*Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 14.04.2025.*

*Διοικητικά το έργο υπάγεται στην κοινότητα Αγ. Άννας.*

*Σκοπός της μελέτης είναι* *η περιβαλλοντική αδειοδότηση του εν λόγω έργου.*

*Σύμφωνα με τις παραγράφους 1α και 2στ του άρθρου 83 του Ν.3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

*Επίσης, σύμφωνα με τις διατάξεις του άρθρου 75 του Ν.3852/2010, όπως αυτό αντικαταστάθηκε από το άρθρο 77 του Ν. 4555/2018, καθώς και με τις διατάξεις του άρθρου 74Α παρ. 1 του Ν.5056/2023 η Δημοτική Επιτροπή ως αρμόδιο όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο Δημοτικό Συμβούλιο τη λήψη αποφάσεων για θέματα προστασίας του περιβάλλοντος.*

*Παρακαλείται η Δημοτική Επιτροπή του Δήμου, λαμβάνοντας υπόψη τη γνωμοδότηση της κοινότητας Αγ. Άννας, να προβεί στις ενέργειες, που αφορούν στην λήψη της σχετικής γνωμοδοτικής απόφασης και την αποστολή της στην Διεύθυνσή μας και στο Δημοτικό Συμβούλιο.*

*Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, και την απόφαση της κοινότητας Αγ. Άννας.*

Ακολούθως έθεσε υπόψη των μελών την **ΠΕΡΙΛΗΠΤΙΚΗ ΕΚΘΕΣΗ ΕΠΙ Μ.Π.Ε**

που αφορά το έργο «Ίδρυση πλωτής μονάδας εκτροφής Θαλάσσιων Μεσογειακών Ιχθύων σε θαλάσσια έκταση 20 στρεμμάτων, η οποία παραχωρείται με τη διαδικασία της μοριοδότησης, στη θέση «Όρμος Μεγάλη Αγιά» Κορινθιακού Κόλπου, Δήμου Λεβαδέων, Περιφερειακής Ενότητας Βοιωτίας, Περιφέρειας Στερεάς Ελλάδας, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.» , στην οποία αναφέρονται:

Λιβαδειά 18/03/2025

**ΠΕΡΙΛΗΠΤΙΚΗ ΕΚΘΕΣΗ ΕΠΙ Μ.Π.Ε**

**Που αφορά το έργο «Ίδρυση πλωτής μονάδας εκτροφής Θαλάσσιων Μεσογειακών Ιχθύων σε θα­λάσσια έκταση 20 στρεμμάτων, η οποία παραχωρείται με τη διαδικασία της μοριοδότησης, στη θέση «Όρμος Μεγάλη Αγιά» Κορινθιακού Κόλπου, Δήμου Λεβαδέων, Περιφερειακής Ενότητας Βοι­ωτίας, Περιφέρειας Στερεάς Ελλάδας, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.».**

Με το υπ΄ αριθμ. πρωτ. 58704/14.03.2025 κοινοποιηθέν έγγραφο της Επιτροπής Περιβάλλοντος & Ανάπτυξης Στερεάς Ελλάδας, με θέμα «Εντολή προς δημοσίευση Μελέτης Περιβαλλοντικών Επιπτώ­σεων (ΜΠΕ) η οποία σε ηλεκτρονική μορφή βρίσκεται στην ιστοσελίδα του Ηλεκτρονικού Περιβαλλο­ντικού Μητρώου (ΗΠΜ) του Υ.Π.ΕΝ, ζητούνται απόψεις για την μελέτη του τίτλου του θέματος.

Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 14.04.2025.

Η μελέτη συντάχθηκε από την εταιρία «APC ADVANCED PLANNING – CONSULTING ΣΥΜΒΟΥΛΟΙ ΕΠΙ­ΧΕΙ­ΡΗ­ΣΕΩΝ Α.Ε.» για λογαριασμό της εταιρείας «ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε» και για την ακρί­βεια των στοιχείων που περιγράφονται, είναι υπεύθυνοι αυτοί που τα συντάσσουν και τα υπογρά­φουν. Σκοπός της μελέτης είναι η έκδοση Α.Ε.Π.Ο. για την ίδρυση πλωτής μονάδας εκτροφής θαλάσ­σιων μεσογειακών ιχθύων σε θαλάσσια έκταση 20 στρεμμάτων, η οποία παραχωρείται με τη διαδικασία της μοριοδότησης, στη θέση «Όρμος Μεγάλη Αγιά» Κορινθιακού Κόλπου, Δήμου Λεβαδέων, Περιφερει­ακής Ενότητας Βοιωτίας, Περιφέρειας Στερεάς Ελλάδας, της εταιρίας «ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡ­ΓΕΙΕΣ Α.Ε».

**Επισημαίνεται ότι το Δημοτικό Συμβούλιο του Δήμου Λεβαδέων έχει γνωμοδοτήσει αρνη­τικά για την κατασκευή πλωτής μονάδας εκτροφής Θαλάσσιων Μεσογειακών Ιχθύων στη θέση «Όρ­μος Μικρή Αγιά», καθώς και για την αδειοδότηση χερσαίων υποδομών της πλωτής μονάδας εκτρο­φής Θαλάσσιων Μεσογειακών Ιχθύων στη θέση «Λιμανάκι» της εταιρίας «ΓΑΛΑΞΙΔΙ ΘΑΛΑΣΣΙΕΣ ΚΑΛ­ΛΙΕΡ­ΓΕΙΕΣ Α.Ε.» (επισυνάπτονται οι αποφάσεις).**

**ΓΕΩΓΡΑΦΙΚΗ ΘΕΣΗ ΚΑΙ ΔΙΟΙΚΗΤΙΚΗ ΥΠΑΓΩΓΗ ΤΟΥ ΕΡΓΟΥ**

Το προτεινόμενο έργο αφορά την ίδρυση πλωτής μονάδας εκτροφής θαλάσσιων μεσογειακών ιχθύ­ων, σε θαλάσσια έκταση 20 στρεμμάτων και ετήσιας δυναμικότητας 517,5 τόνων στη θέση «Όρμος Μεγά­λη Αγιά», Κορινθιακού κόλπου, Δήμου Λεβαδέων, Π.Ε. Βοιωτίας.


**Θέση**


Η θέση της πλωτής μονάδας εκτροφής βρίσκεται στο «Ακρωτήριο Βουρλιάς» Κορινθιακού κόλπου, Δήμου Λεβαδέων, Π.Ε. Βοιωτίας. Η γεωγραφική θέση του έργου παρουσιάζεται στις εικόνες που ακολουθούν. Οι αναλυτικοί πίνακες συντεταγμένων της μονάδας του θαλάσσιου πάρκου έκτασης 20 στρεμμάτων αναγράφονται στην Μ.Π.Ε. του έργου.

**Διοικητική υπαγωγή έργου**

Η θέση «Όρμος Μεγάλη Αγιά» Κορινθιακού Κόλπου, όπου θα χωροθετηθεί η πλωτή μονάδα εκτροφής των 20 στρεμμάτων, ανήκει διοικητικά στο Δ.Δ. Λεβαδέων, του Δήμου Λεβαδέων, της Περιφερειακής Ενότητας Βοιωτίας, της Περιφέρειας Στερεάς Ελλάδας.

Ειδικότερα η θέση εγκατάστασης του έργου υπάγεται διοικητικά στην κοινότητα Αγ. Άννας, όπως φαίνεται στις παρακάτω εικόνες της μελέτης.





**ΠΕΡΙΓΡΑΦΗ ΤΟΥ ΕΡΓΟΥ**

Το έργο της ίδρυσης της πλωτής μονάδας εκτροφής θα πραγματοποιηθεί σε θαλάσσια έκταση 20 στρεμμάτων και η ετήσια δυναμικότητα της πλωτής μονάδας εκτροφής, θα είναι 517,5 τόνοι.

Τα παραγόμενα προϊόντα θα είναι θαλάσσιοι μεσογειακοί ιχθύες, όπως τσιπούρα, λαβράκι, φαγκρί, μυτάκι, λυθρίνι, σαργός, συναγρίδα, μουρμούρα, μελανούρι, το μαγιάτικο, ο ροφός, ο κρανιός, το μυλοκόπι, ο συκιός, η γλώσσα, το καλκάνι κ.λ.π..

Οι χρησιμοποιούμενες τεχνολογίες συνίστανται στη χρήση των πλωτών ιχθυοκλωβών, μέσω των οποίων η εκτροφή των ψαριών πραγματοποιείται στο φυσικό τους περιβάλλον μέσα σε ειδικά δίχτυα τα οποία επιπλέουν με τη βοήθεια πλωτήρων.

Πιο συγκεκριμένα, για τη τελική ετήσια παραγωγή των 517,5 τόνων, θα εγκατασταθούν οι παρακάτω πλωτές εγκαταστάσεις:

* (08) οχτώ κυκλικοί κλωβοί εσωτερικής διαμέτρου 31,8 m, εξωτερικής διαμέτρου 32,8 m και ωφέλιμου βάθους διχτυών 12 m

Σημειώνεται ότι, στις πλωτές εγκαταστάσεις δύναται να υπάρχουν επιπλέον και αυτοκινούμενες εξέδρες διαφόρων διαστάσεων, βάρκες εργασίας, δίχτυα κλωβών, δίχτυα σκίασης, αντιαρπαχτικά, κλπ βοηθητικός εξοπλισμός.

Βοηθητικά, θα χρησιμοποιείται και λοιπός μηχανολογικός εξοπλισμός όπως: Διανομείς τροφής, μηχανικός ζυγός, ραδιοτηλέφωνα VHF, αντλία και διαλογέα ψαριών, οξυγονόμετρο, pHμετρο, στερεοσκόπιο, αναμικτήρα τροφής, κ.λπ.

Η εκτροφή των νεαρών ιχθυδίων και των ψαριών πραγματοποιείται σε ειδικές πλωτές εγκαταστάσεις που συνθέτουν την πλωτή μονάδα εκτροφής και αποτελούνται από:

* πλωτούς ιχθυοκλωβούς
* σκάφη ιχθυοκαλλιέργειας
* σύστημα αγκύρωσης των ιχθυοκλωβών
* σημαδούρες και φανούς σήμανσης και οριοθέτησης του πάρκου

Κατά την εκπόνηση της Μελέτης Περιβαλλοντικών Επιπτώσεων (ΜΠΕ) εξετάσθηκαν όλες οι πιθανές επιπτώσεις από το έργο κατά τη φάση κατασκευής και λειτουργίας του, καθώς και ο τρόπος αντιμετώπισης των επιπτώσεων αυτών.

Η εκτίμηση και αξιολόγηση των περιβαλλοντικών επιπτώσεων από την κατασκευή και λειτουργία του έργου αναγράφονται στο κεφάλαιο 9 της ΜΠΕ. Επίσης παρατίθεται πίνακας συνοπτικής παρουσίασης των επιπτώσεων που κρίνεται ότι έχουν έναν βαθμό έντασης και οι οποίες αφορούν στο σύνολό τους την φάση κατασκευής του έργου, καθώς και τη φάση λειτουργίας αυτού.

Γενικά η λειτουργία της πλωτής μονάδας ιχθυοκαλλιέργειας, αποτελεί δραστηριότητα φιλική προς το περιβάλλον, καθώς η εκτροφή των ψαριών πραγματοποιείται στο φυσικό τους περιβάλλον και τα σημαντικότερα απόβλητα που παράγονται από την εν λόγω δραστηριότητα είναι οι απεκκρίσεις των ψαριών (φυσική διεργασία) αλλά και μικρές απώλειες τροφών.

**Ο ΕΙΣΗΓΗΤΗΣ**

**ΔΗΜΑΚΑΣ ΛΟΥΚΑΣ**

**Ph.D.**  **ΧΗΜΙΚΟΣ ΜΗΧΑΝΙΚΟΣ**

**Η Δημοτική Επιτροπή λαμβάνοντας υπόψη:**

--Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την περιληπτική έκθεση επί της Μ.Π.Ε. της Υπηρεσίας

-Την 3/2025 απόφαση της Κοινότητας Αγίας ΄Αννας

- Την με αρ. πρωτ. 6429/03-04-2025 έγγραφη εισήγηση της Δ/νσης Περιβάλλοντος Καθαριότητας

& Πρασίνου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται προς στο Δημοτικό Συμβούλιο **ΑΡΝΗΤΙΚΑ** επί της Μελέτης Περιβαλλοντικών Επιπτώσεων (ΜΠΕ) για το έργο : «Ίδρυση πλωτής μονάδας εκτροφής Θαλάσσιων Μεσογειακών Ιχθύων σε θαλάσσια έκταση 20 στρεμμάτων, η οποία παραχωρείται με τη διαδικασία της μοριοδότησης, στη θέση «Όρμος Μεγάλη Αγιά» Κορινθιακού Κόλπου, Δήμου Λεβαδέων, Περιφερειακής Ενότητας Βοιωτίας, Περιφέρειας Στερεάς Ελλάδας, της εταιρίας ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.»

**Η απόφαση πήρε αριθμό 1312025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5.Ταγκαλέγκας Ιωάννης ΠΙΣΤΟ ΑΠΟΣΠΑΣΜΑ

Λιβαδειά 09 -04-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ